














zo 14. februára 2017,

ktorým sa dopĺňa zákon č. 282/2002 Z. z., ktorým sa upravujú niektoré podmienky držania psov v znení neskorších predpisov a ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov

Národná rada Slovenskej republiky sa uzniesla na tomto zákone: 

Čl. I

Zákon č. 282/2002 Z. z., ktorým sa upravujú niektoré podmienky držania psov v znení zákona č. 102/2010 Z. z. a zákona č. 355/2016 Z. z. sa dopĺňa takto: 

V § 2 sa odsek 1 dopĺňa písmenom d), ktoré znie:

„d) regulovaným chovom psov je chov jedného alebo viacerých psov, ktorých potomstvo sa odplatne prevádza do vlastníctva iných osôb.“.

Za § 3 sa vkladá § 3a, ktorý vrátane nadpisu znie: 
		„§ 3a
Regulovaný chov psov
(1) Regulovaný chov psov je podnikaním podľa osobitného predpisu.5a) Regulovaný chov psov možno vykonávať len v chovnom zariadení,5b) ktoré spĺňa podmienky podľa osobitného predpisu.5c)
(2) Zriaďovateľ regulovaného chovu psov (ďalej len „zriaďovateľ“) je osoba, ktorá je držiteľom živnostenského oprávnenia na regulovaný chov psov. 

(3) Zriaďovateľ je povinný zabezpečiť nezameniteľné označenie a identifikáciu5d) každého psa, ktorý sa narodí v regulovanom chove psov, a psa, ktorý sa stane súčasťou regulovaného chovu psov, ak už nie je nezameniteľne označený a identifikovaný.“.  

Poznámky pod čiarou k odkazom 5a až 5d znejú: 
„5a) Zákon č. 455/1991 Zb. o živnostenskom podnikaní (živnostenský zákon) v znení neskorších predpisov.
5b) § 2 písm. d) vyhlášky Ministerstva pôdohospodárstva Slovenskej republiky č. 123/2008 Z. z. o podrobnostiach o ochrane spoločenských zvierat a o požiadavkách na karanténne stanice a útulky pre zvieratá.
5c) § 22 zákona č. 39/2007 Z. z. v znení neskorších predpisov. 
     § 3, 4 a 8 vyhlášky č. 123/2008 Z. z. 
5d) § 19 ods. 3 zákona č. 39/2007 Z. z. v znení zákona č. ......./2017 Z. z.“. 

V § 7 sa odsek 1 dopĺňa písmenom g), ktoré znie: 
„g)  chová jedného alebo viacerých psov, ktorých potomstvo sa odplatne prevádza do vlastníctva iných osôb, mimo regulovaného chovu psov.“.

Za § 8 sa vkladá § 8a, ktorý vrátane nadpisu znie:

„§ 8a 
Prechodné ustanovenie k úpravám účinným od 1. mája 2017

Vlastník psa alebo držiteľ psa, ktorého potomstvo sa odplatne prevádza do vlastníctva iných osôb, je povinný do 31. júla 2017 zabezpečiť, aby tento pes bol chovaný v regulovanom chove psov.“.


Čl. II

Zákon č. 39/2007 Z. z. o veterinárnej starostlivosti v znení zákona č. 99/2008 Z. z., zákona č. 274/2009 Z. z., zákona č. 299/2009 Z. z., zákona č. 391/2009 Z. z., zákona č. 342/2011 Z. z., zákona č. 242/2012 Z. z., zákona č. 42/2013 Z. z., zákona č. 145/2013 Z. z., zákona č. 387/2013 Z. z., zákona č. 101/2014 Z. z., zákona č. 204/2014 Z. z. a zákona č. 376/2016 Z. z. sa mení a dopĺňa takto: 
 

V § 19 ods. 3 sa slová „premiestňovaní,101)“ nahrádzajú slovami „premiestňovaní101) alebo ak tak ustanovuje osobitný zákon,102)“.

Poznámka pod čiarou k odkazu 102 znie:
„102) § 3a ods. 3 zákona č. 282/2002 Z. z., ktorým sa upravujú niektoré podmienky držania psov v znení zákona č......./2017 Z. z.“.

V § 22 sa odsek 3 dopĺňa písmenom o), ktoré znie: 
„o) chovať psy, ktorých potomstvo sa odplatne prevádza do vlastníctva iných osôb, mimo regulovaného chovu psov podľa osobitného predpisu.106aa)“. 

Poznámka pod čiarou k odkazu 106aa znie:
„106aa) § 3a zákona č. 282/2002 Z. z. v znení zákona č. .../2017 Z. z.“.
 

Čl. III

Tento zákon nadobúda účinnosť 1. mája 2017.







prezident Slovenskej republiky





predseda Národnej rady Slovenskej republiky





predseda vlády Slovenskej republiky

